cyanic-selkie/wikianc huggingface dataset:
Տիչինո
Հակիրճ տեղեկատվություն
Տիչինոն հարուստ է բազմազան ոճերով կառուցված ճարտարապետական հուշարձաններով՝ սկսած ռոմանականից ու բարոկկոյից, վերջացրած ճամանակակից ոճերով։ Այստեղ ստեղծագործել են միջազգային ճանաչման հասած ճարտարապետներ Մարիո Բոտտան, Աուրելիո Գալֆետտին, Լուիջի Սնոցցին, Լիվիո Վակկինին ։ Դեռ 18-րդ դարում ռուսաստանցի ու իտալա ցի ազնվականներ նախագծեր են պատվիրել տիչինոցի համբավավոր ճարտարապետներին, իսկ վերջին ժամանակներս կանտոնը դարձել է լայն տարածում ստացած նեոռացիոնալիստական Tendenza շարժման կենտրոնը ։
ՈՒԵՖԱ Չեմպիոնների Լիգայի եզրափակիչ 2018
ՈՒԵՖԱ Չեմպիոնների Լիգայի եզրափակիչ 2018. ՈՒԵՖԱ Չեմպիոնների Լիգա 2017-2018 մրցաշրջանի եզրափակիչ խաղը, ՈՒԵՖԱ Չեմպիոնների լիգայի 63-րդ խաղարկության եզրափակիչն էր, և 26-րդը՝ Չեմպիոնների լիգա վերանվանվելուց հետո (մինչ այդ կոչվում էր Եվրոպայի չեմպիոնների գավաթ)։ Այն կայացավ Ուկրաինայի Կիև քաղաքի ԱՍՀ Օլիմպիական մարզադաշտում 2018 թվականի մայիսի 26-ին իսպանական գործող չեմպիոն Ռեալ Մադրիդի, որը հաղթել էր նախկին երկու մրցաշրջաններում և անգլիական Լիվերպուլի միջև ։
Ռեալ Մադրիդը հաղթեց եզրափակչում 3-1 հաշվով և 13-րդ անգամ նվաճեց Չեմպիոնների գավաթը և դարձավ առաջինը ակումբը, որը Չեմպիոնների Լիգայի ժամանակաշրջանում երրորդ անգամ անընդմեջ նվաճեց գավաթը։ Նրանք նաև իրավունք ձեռք բերեցին խաղալ 2018 թվականի աշխարհի ակումբային առաջնությունում։
Մարզադաշտ
Ազգային սպորտի օլիմպիական համալիրը հայտարարվեց եզրափակչի ընդունման մարզադաշտ 2016 թվականի սեպտեմբերի 15-ին ՈՒԵՖԱ հատուկ կոմիտեի նիստի ժամանակ, որը տեղի ունեցավ Հունաստանի Աթենք քաղաքում ։ Սա Եվրոպական գավաթ/Չեմպիոնների լիգայի վեցերորդ եզրափակիչն էր, որն անցկացվեց Արևելյան Եվրոպայում, մյուս հինգն էին 1973 թվականի եզրափակիչը Բելգրադում, 1983 թվականի, 1994 թվականի և 2007 թվականի եզրափակիչները` Աթենքում   և 2008 թվականի եզրափակիչը Մոսկվայում ։
Օլիմպիական մարզադաշտը կառուցվել է 1923 թվականին և վերանորոգվել է 2011 թվականին ՈՒԵՖԱ Եվրո 2012-ին նախապատրաստվելու ընթացքում ։ Մարզադաշտում տեղի են ունեցել Ամառային օլիմպիական խաղեր 1980-ի ֆուտբոլային հանդիպումներ և Եվրո 2012-ի հանդիպումներ, այդ թվում Եզրափակիչ հանդիպումը ։ Այն ներկայումս ունի 70.050 նստատեղ և օգտագործվում է Ուկրաինայի ֆուտբոլի ազգային հավաքականի, Դինամո Կիևի և ազգային ֆուտբոլային գլխավոր հանդիպումների համար  ։
Ճանապարհ դեպի եզրափակիչ
''Նշում. Բոլոր ներքոնշյալ հաշիվներում եզրափակչի մասնակիցները սկզբում են (Տ։ տանը, Դ։ դրսում):''
Դեսպան
Եզրափակչի դեսպանն էր ուկրաինացի նախկին ֆուտբոլիստ Անդրեյ Շևչենկոն, ով Միլանի հետ հաղթել էր ՈՒԵՖԱ Չեմպիոնների Լիգայում in 2003 թվականին ։
Տոմսեր
63.000 նստատեղ ունեցող մարզադաշտում երկրպագուների և հանրության համար հասանել է եղել 40.700 տոմս, որից եզրափակչի յուրաքանչյուր մասնակցին տրվել է 17.000 տոմս, իսկ 6.700 տոմս վաճառքի է հանվել ամբողջ աշխարհով UEFA.com կայքում 2018 թվականի մարտի 15-ից 22-ը չորս գնային կատեգորիաներում` €450, €320, €160 և €70: Մնացած տոմսերը բաշխվել են տեղի կազմակերպական կոմիտեին, ՈՒԵՖԱ և ազգային ֆեդերացիաներին, գովազդային գործընկերներին և հեռարձակողներին և այլն ։
Բացման արարողություն
Եզրափակչի մեկնարկից առաջ բացման արարողությունում ելույթ ունեցավ անգլիացի երգչուհի Դուա Լիպան ։ Ճամայկացի ռեփեր Շոն Փոլը միացավ Դուա Լիպային որպես հատուկ հյուր և միասին կատարեցին «No Lie» երգը ։
Կապված իրադարձություններ
Երկու օր ավելի շուտ 2018 թվականի մայիսի 24-ին կայացավ ՈՒԵՖԱ Կանանց Չեմպիոնների Լիգայի եզրափակիչը Վալերի Լոբանովսկու անվան Դինամո մարզադաշտում Վոլֆսբուրգի և Լիոնի միւև, որտեղ հաղթեց Լիոնը 4-1 հաշվով Սա նաև վերջին անգամ էր, որ Չեմպիոնների Լիգայի եզրափակիչը ընդունող քաղաքում ավտոմատ տեղի էր ունենում Կանանց Չեմպիոնների Լիգայի եզրափակիչը ։
Պատահարներ
Մայիսի վերջին Նյու Յորք Թայմս-ը տեղեկացրեց, որ որոշ երկրպագուներ ցանկանում են վերադարձնել իրենց տոմսերը, քանի որ խնդիրներ ունեին `վերթների և հյուրանոցների ամրագրման հարցում Կիևում։ Կիևի պաշտոնյաները առաջարկեցին անվճար գիշերակացի վայրեր այն երկրպագուներին, ովքեր չէին կարողացել ամրագրել հյուրանոցներ ։ Լիվերպուլի երկրպագուներին տեղափոխելու համար մի շարք Չվերթներ չեղարկվեցին` թողնելով երկրպագուներին տոմերով և ստիպելով նրանց այլընտրանքային ճանապարհներ գտնել ։
Մայիսի 24-ին Լիվերպուլի մի խումբ երկրպագուների վրա հարձակում գործեցին ռեստորանում մոտ 20 դիմակավորված անձինք ։
Մրցավարներ
2018 թվականի մայիսի 7-ին ՈՒԵՖԱ-ն հայտարարեց, որ եզրափակիչի մրցավարը կլինի սերբ Միլորադ Մաժիչը։ Մաժիչը ՖԻՖԱ-ի մրցավար է 2009 թվականին, նա ՈՒԵՖԱ-ի կողմից մրցավարի կարգավիճակ է ստացել 2013 թվականին։ Մրցավարի օգնականներն էին Մաժիչի համաերկրացի Միլովան Ռիսիտիչը և Դալիբոր Դուրդևիչը, իսկ Նեմանյա Պետրովիչը` պահեստային օգնական։ Չորրորդ պաշտոնյան ֆրանսիացի Կլեմե Տուրպինն էր ։
Տեսություն
Խաղը սկսվեց Լիվերպուլի գրոհներով, Մադրիդի Ռեալը ավելի դանդաղ էր հակահարձակումներոմ։ 23-րդ րոպեին Տրենտ Ալեքսանդր-Առնոլդի հարվածը անցավ պաշտպանի ոտքերի միջով, սակայն Կեյլոր Նավասը որսաց գնդակը։ Երկու րոպե անցա Լիվերպուլի հարձակվող Մոհամեդ Սալահը վնասվածք ստացավ Սերխիո Ռամոսի հետ պայքարում, արդյունքում Սալահը վնասեց ձեռքը ընկնելիս ։ Չկարողանալով շարունակել հանդիպումը վնասվածքից չորս րոպե անց նրան փոխարինեց Ադամ Լալլանան ։ Մադրիդի պաշտպան Դանի Կարվախալը փոխարինվեց 37-րդ րոպեին նորից վնասվածքի պատճառով ։
Երկրորդ խաղակեսը սկսվեց Իսկոյի հարվածով, որը դիպավ դարպասաձողին։ 51-րդ րոպեին Լորիս Կարիուսը փորձեց նետել գնդակը դարպասային հրապարակից, սակայն Բենզեման շեղեց գնդակի ուղղությունը և այն հայտնվեց դարպասում։ Լիվերպուլը հավասարեցրեց հաշիվը չորս րոպե անց, երբ անկյունային խաղարկումից հետո գլխով գոլի հեղինակ դարձավ Սադիո Մանեն ։ 61-րդ րոպեին Իսկոյին փոխարինեց Գարեթ Բեյլը և երկու րոպե անց գեղեցիկ շրջադարձ հարվածով առաջ մղեց Ռեալին ։ Լիվերպուլը փորձեց հավասարեցնել հաշիվը, սակայն Ռեալի հակագրոհները ավելի սուր էին։ Բեյլը հեղինակեց իր երկրորդ գնդակը 83-րդ րոպեին, երբ 40 մետրից հարվածը դիպեց Կարիուսի ձեռքերին և ձեռքերից դուրս գալով հայտնվեց դարպասում ։
Ծանոթագրություններ
Կատեգորիա:ՈՒԵՖԱ Չեմպիոնների Լիգա 2017-18 Կատեգորիա:ՈՒԵՖԱ Չեմպիոնների Լիգայի եզրափակիչներ Կատեգորիա:Ռեալ Մադրիդի հանդիպումներ Կատեգորիա:2018 մայիսի իրադարձություններ Եվրոպայում
Սուր որովայն
Սուր որովայն, որովայնի խոռոչի օրգանների հիվանդությունների և վնասվածքների ծանր ընթացքը վկայող կլինիկական վիճակի պայմանական անվանումը․ բնորոշվում է որովայնի հանկարծակի սուր ցավերով, որովայնի առաջնային պատի մկանների լարվածությամբ և որովայնամզի գրգռվածությամբ։ Նկատվում է որդանման ելունի, լեղապարկի, ենթաստամոքսային գեղձի սուր բորբոքումների, աղիքների անանցանելիության, ստամոքսի խոցի թափածակման, ճողվածքի ճմլման, արտարգանդային հղիության (ձվարանների, արգանդավողերի պատռվածք) դեպքում։ Սուր որովայնը ուղեկցվում է հիվանդի անհանգիստ վիճակով, գունատությամբ, սառը քրտնարտադրությամբ, փսխումներով, փորկապությամբ, շնչառության և պուլսի հաճախացմամբ։ Ախտորոշմանը նպաստում են ռենտգենադիտման, արյան և մեզի լաբորատոր հետազոտության տվյալները։ Անհրաժեշտ է հիվանդի անհապաղ հոսպիտալացում՝ վիրաբուժական ստացիոնարում։ Ցավազրկող կամ նարկոտիկ դեղամիջոցների, անտիբիոտիկների, լուծողականների օգտագործման արգելում։ Չի թույլատրվում ուտել, խմել, հոգնա կատարել։ Միայն կարելի է որովայնին սառը ջեռակ դնել։ Սուր որովայնի դեպքերի մեծ մասը ենթակա է շտապ վիրահատության։
Կատեգորիա:Որովայնի խոռոչի հիվանդություններ Կատեգորիա:Անհետաձգելի բուժօգնություն
Microsoft SQL Server
Microsoft SQL Server, ռելացիոն տվյալների բազաների կառավարման համակարգ (DBMS)` մշակված Microsoft կորպորացիայի կողմից։ Հարցումների օգտագործվող հիմնական լեզուն Transact-SQL է, որը ստեղծվել է համատեղ` Microsoft-ի և Sybase-ի կողմից։ Transact-SQL-ը հանդիսանում է ANSI/ISO ստանդարտի իրագործումը՝ ըստ հարցումների ենթակառուցվածքային լեզվի (SQL) ընդլայնումների։ Օգտագործվում է անհատականից մինչև հսկա կազմակերպությունների տվյալների բազաների հետ աշխատանքների համար, այն մրցակցում է շուկայի տվյալ սեգմենտում այլ ռելացիոն տվյալների բազաների կառավարման համակարգերի հետ։
Պատմություն
MS SQL Server-ի ելակետային կոդը (մինչ 7.0 տարբերակը) հիմնվում էր Sybase SQL Server կոդի վրա, և դա թույլ տվեց Microsoft-ին՝ դուրս գալ կազմակերպությունների տվյալների բազայի շուկա, որտեղ այդ ժամանակ մրցակցում էին Oracle, IBM, իսկ ավելի ուշ ինքը՝ Sybase-ը։ Microsoft-ը, Sybase-ը և Ashton-Tate-ը ի սկզբանե միավորվեցին՝ մի ծրագրի ստեղծման և շուկա բացթողնման համար, որը ստացավ SQL Server 1.0 OS/2 -ի համար անվանումը (1989 թ.), որը փաստացի համարժեքն էր Sybase SQL Server 3.0 Unix, VMS-ի և այլնի համար։ Microsoft SQL Server 4.2-ը թողարկվել է 1992 թվականին և գտնվում էր Microsoft OS/2 1.3 տարբերակի օպերացիոն համակարգի կազմում։ Microsoft SQL Server Windows NT օպերացիոն համակարգի համար 4.21 տարբերակի պաշտոնական հրապարակումը տեղի ունեցավ հենց Windows NT-ի (տարբերակ 3.1) պաշտոնական հրապարակման (հանրայնացման) հետ միաժամանակ։
Microsoft SQL Server 6.0-ը առաջին SQL Server-ի տարբերակն էր, որը ստեղծված էր բացառապես Windows NT-ի ճարտարապետության համար և առանց մշակման գործընթացում Sybase-ի մասնակցության։
Այն ժամանակ, երբ շուկա դուրս եկավ Windows NT օպերացիոն համակարգը, Sybase-ն ու Microsoft-ը բաժանվեցել էին և հետևում էին ծրագրային արտադրանքի սեփական մոդելներին և մարքեթինգային սխեմաներին։ Microsoft-ը ձգտում էր Windows-ի համար SQL Server-ների բոլոր տարբերակների գծով բացառիկ իրավունքի ձեռքբերմանը։ Ավելի ուշ, Sybase-ը փոխեց իր արտադրանքի անվանումը և անվանեց այն Adaptive Server Enterprise, խուսափելու համար Microsoft SQL Server-ի հետ շփոթելի լինելուց։ Մինչև 1994 թվականը Microsoft-ն արդեն ստացել էր երեք ծանուցում Sybase-ից՝ որպես ակնարկ Microsoft SQL Server-ի ծագման մասին։
Բաժանվելուց հետո ընկերությունները թողարկեցին մի քանի ինքնուրույն ծրագրեր։ SQL Server 7.0-ը դարձավ տվյալների բազայի առաջին սերվերը, որն օժտված էր օգտագործողի համար կառավարման իսկական գրաֆիկական ինտերֆեյսով։ Sybase-ի կողմից հեղինակային իրավունքի պահանջներից խուսափելու նպատակով 7-րդ տարբերակի ողջ ժառանգվող կոդը վերագրվեց։
SQL Server 2005 տարբերակը ներկայացվել է 2005 թվականի նոյեմբերին։ Տարբերակի թողարկումն իրականացվում էր Visual Studio 2005-ի թողարկման հետ զուգահեռ։ Գոյություն ունի նաև Microsoft SQL Server-ի կրճատված տարբերակը՝ Microsoft SQL Server Express։ Այն հասանելի է բեռնման համար և կարող է անվճար տարածվել այն օգտագործող ծրագրային ապահովման հետ մեկտեղ։
SQL Server (SQL Server 2000)-ի նախորդ տարբերակի թողարկման պահից իրականացվում էին աշխատանքներ՝ մշակման ինտեգրացված ոլորտի և SQL Server 2005-ի կազմ մտնող մի շարք լրացուցիչ ենթահամակարգերի զարգացման ուղղությամբ։ Փոփոխություններից անմասն չմնացին նաև ETL (Տվյալների դուրսբերում, ձևափոխում և բեռնում) տեխնոլոգիայի իրացումը, որը մտնում էր SQL Server Integration Services (SSIS)-ի կազմի մեջ, ծանուցման սերվերը, տվյալների բազմաչափ մոդելների մշակման վերլուծական միջոցները (OLAP)-ը և անհրաժեշտ տեղեկատվության հավաքագրումը (երկու ծառայություններն էլ մտնում են Microsoft Analysis Services կազմի մեջ), ինչպես նաև մի քանի հաղորդագրության ծառայություններ, մասնավորապես՝ Service Broker և Notification Services։
Բացի այդ կատարվում էին աշխատանքներ նաև արտադրողականության բարելավման ուղղությամբ։
Ֆունկցիոնալություն
TDS արձանագրությունը նույնպես իրականացվել է FreeTDS նախագծում, որպեսզի տարբեր ծրագրերին տալ հնարավորություն փոխգործակցել Microsoft SQL Server և Sybase տվյալների բազաների հետ։
Տվյալներին մուտք ապահովելու համար Microsoft SQL Server-ը ապահովում է Open Database Connectivity (ODBC) – ծրագրերի փոխգործակվման ինտերֆեյս ՌՏԲԿՀ-ի հետ (Ռելացիոն տվյալների բազաների կառավարման համակարգ)։
SQL Server 2005 տարբերակը ապահովում է օգտագործողների վեբ-ծառայությունների միջոցով միացում՝ օգտագործելով SOAP արձանագրություն։ Այն թույլ է տալիս օգտագործողների ծրագրերին քրոսհարթակային կապով միանալ SQL Server-ին, նույնիսկ եթե ծրագրերը նախատեսված չեն Windows օպերացիոն համակարգի վրա։ Microsoft նույնպես թողարկել է հավաստագրված JDBC դրայվեր, որը թույլ է տալիս JAVA պլատֆորմի վրա աշխատող ծրագրերին (ինչպիսիք BEA и IBM WebSphere) կապվել Microsoft SQL Server-ին։
SQL Server-ը ապահովում է տվյալների բազաների հայլեացում և կլաստերզացիա։ SQL սերվերի կլաստերը նույն կոնֆիգուրացիա ունեցող սերվերների հավաքածու է. այդպիսի սխեման օգնում է աշխատանքի ծանրաբեռնվածությունը բաշխել մի քանի սերվերների միջև։ Բոլոր սերվերները ունեն միևնույն վիրտուալ անունը և տվյալները բաշխվում են կլաստերի IP հասցեների օգնությամբ, աշխատանքի փուլի ընթացքում։ Բացի այդ, մի սերվերի կլաստերի խափանման կամ անսարքության դեպքում հնարավոր է ծանրաբեռնման ավտոմատ փոխանցում ուրիշ սերվերին։
SQL սերվերը ապահովում է հավելյալ տվյալների կրկնապատկումը 3 սցենարներով.
SQL Server 2005-ում ներդրված է .NET Framework-ի ապահովում։ Դրա շնորհիվ տվյալների բազաների պահպանելի պրոցեդուրաները կարող են գրվել .NET պլատֆորմի ցանկացած լեզվով՝ օգտագործելով գրադարանների ամբողջ հավաքածուն, որը առկա է .NET Framework-ի համար, գումարած Common Type System-ը (Microsoft .NET Framework-ում տվյալների տեսակների դիմելու համակարգ)։ Սակայն, ուրիշ պրոցեսների հետ համեմատած, .NET Framework-ը, լինելով բազիսային համակարգ SQL Server 2005-ի համար, հատկացնում է հավելյալ հիշողություն և օգտագործում է SQL Server-ի կառավարման միջոցները, Windows-ի միջոցները օգտագործելու փոխարեն։ Դա բարձրացնում արտադրողականությունը՝ համեմատած Windows-ի ընդհանուր ալգորիթմների հետ, քանի որ ռեսուրսների բաշխման ալգորիթմները հատուկ կարգավորված են SQL Server-ի կառուցվածքներում օգտագործվելու համար։
Ծրագրերի մշակում
Microsoft-ը և մյուս ընկերությունները ստեղծում են մեծ քանակությամբ մշակման միջոցներ, որը թույլ է տալիս, օգտվելով Microsoft SQL Server-ի տվյալների բազաներից, ստեղծել բիզնես-ծրագրեր։ Microsoft SQL Server 2005-ը նույնպես ներառում է Common Language Runtime (CLR) Microsoft .NET, որը թույլ է տալիս իրականացնել պահպանվող պրոցեդուրաներ և տարբեր ծրագրային ֆունկցիաներ՝ ստեղծված .NET (օրինակ, VB.NET կամ C) լեզուների պլատֆորմի վրա։ Microsoft-ի նախորդ ստեղծված միջոցների տարբերակները օգտագործել են միայն API, որպեսզի ստանան Microsoft SQL Server-ին ֆունկցիոնալ մուտք։
SQL Server Express Edition
Microsoft SQL Server Express-ը SQL Server տարբերակի անվճար տարածվող տեսակն է, MSDE համակարգի զարգացմամբ։ Տվյալ տարբերակը ունի տեխնիկական որոշ սահմանափակումներ։ Այդպիսի սահմանափակումները դարձնում են նրան մեծ տվյալներ բազաների ստեղծման համար ոչ պիտանի, բայց այն միանգամայն պիտանի է փոքր ընկերությունների սահմաններում ծրագրային կոմպլեքսների ներմուծման համար։ Լիարժեք ապահովում է տվյալների նոր տիպերի օգտագործումը, այդ թվում XML-հատկորոշումներ (սպեցիֆիկացիա)։ Փաստորեն, այն լիարժեք MS SQL Server է, որը ներառում է իր ծրագրավորման բոլոր բաղադրիչները, ապահովում է ազգային և Յունիկոդ այբուբեններ։ Այդ պատճառով օգտագործվում է ծրագրերում, նախագծման կամ ինքնուրույն հետազոտման համար։ Չկա ոչ մի խոչընդոտ՝ հետագայում կուտակած MS SQL Server ոչ էքսպրես տարբերակի տվյալների բազաների տեղակայման համար։ 2007 թ. Microsoft-ը թողարկեց գրաֆիկական ինտերֆեյսով առանձին գործիք այդ տարբերակի կառավարման համար, որը նույնպես կարելի է անվճար բեռնել ընկերության պաշտոնական կայքից։
SQL Server 2008
SQL Server վերջին տարբերակը SQL Server 2008 R2 թողարկվեց 2010 թ ապրիլի 21-ին
Տարբերակներ՝ Երկրորդ տարբերակի (R2) համար նույնպես հասանելի են ֆունկցիոնալության հետևյալ ընդլայնումները (համեմատած Enterprise-ի հետ)`
SQL Server 2008-ը ուղղված է տվյալների ղեկավարումը ինքնակարգավորվող, ինքնակառավարվող և ինքնասպասարկող մեխանիզմ դարձնելուն. այդպիսի հնարավորությունների իրականացման համար ստեղծվել են SQL Server Always On տեխնոլոգիաները։ Այն հնարավորություն է ընձեռում զրոյացնել սերվերի չաշխատելու վիճակի ժամանակը։
Բացի այդ, ներառվեցին նաև հատուկ ֆորմատներ՝ ամսաթիվ և ժամանակ և տարածային (անգլ. Spatial) տիպ հատուկ տարածակախյալ տիպի տվյալների համար։ Ոչ կառուցվածքային տվյալների համար ստեղծվեց հատուկ տիպ. օրինակ՝ Պատկեր։
SQL Server-ում կառավարման էֆեկտիվությունը բարձրացնելու համար ներառվեցին Declarative Management Framework գրադարանները, որի շնորհիվ հնարավոր է բաշխել լիազորություններ տվյալների բազաների կամ առանձին աղյուսակների համար։ Նորացվել են տվյալների խտացման եղանակները։ . SQL Server Katmai-ն ապահովում է ADO.NET Entity Framework գրադարանների հավաքածուն և կրկնման ծանուցումների միջոցներ ու տվյալների տիպի որոշում։
Արտաքին հղումներ
Կատեգորիա:Մայքրոսոֆթ Կատեգորիա:Տվյալների հենքի կառավարման համակարգեր
Ավստրիայի համընդհանուր գործադուլներ (1950)
1950 թվականի Ավստրիայի համընդհանուր գործադուլները կազմակերպվել են Ավստրիայի կոմունիստական կուսակցության կողմից՝ խորհրդային օկուպացիոն իշխանությունների թերի աջակցությամբ։ 1950 թվականի օգոստոս-հոկտեմբեր ամիսներին Ավստրիան բախվեց ծանր սոցիալական և տնտեսական ճգնաժամի, որը պայմանավորված էր ամերիկյան ակնկալվող ֆինանսական օգնության դադարեցմամբ և իրական աշխատավարձերի կտրուկ անկմամբ։ Կառավարության և արհմիությունների միջև բանակցությունները դադարեցին, և սեպտեմբերի 26-ին կոմունիստները սկսեցին առաջին համընդհանուր գործադուլը։ Ընդհանուր առմամբ 120 հազար արդյունաբերական աշխատողներ դուրս են եկել գործարաններից, խաթարել են երկաթուղային երթևեկությունը և հետապնդել պետական պաշտոնյաներին։ Ավստրիայի կառավարությունը, սոցիալիստները և արհմիությունները իրավիճակը կայունացրին և սեպտեմբերի 27-ին կոմունիստները նահանջեցին։ Հոկտեմբերի 4–5-ի երկրորդ գործադուլը, որը սահմանափակվում էր Վիեննայով և Խորհրդային Միության կողմից օկուպացված Ստորին Ավստրիայում, նույնպես ավարտվեց նվաստացուցիչ պարտությամբ։
Ավստրիացի կոմունիստներին խորհրդային աջակցությունը սահմանափակվում էր ոստիկանության գործողությունների խափանմամբ և կոմունիստական գործակալներին բեռնատարներով տեղափոխմամբ։ Բրիտանական և ամերիկյան օկուպացիոն ուժերը միայն բարոյական աջակցություն էին ցուցաբերում Ավստրիայի կառավարությանը։ Բոլոր նախկին դաշնակիցները ուժ չկիրառեցին։ Փողոցային ծեծկռտուքի հետևանքով ոչ ոք չի զոհվել, սակայն տասնյակ ոստիկաններ և քաղաքացիներ են վիրավորվել։
Pentagon (ալբոմ)
Pentagon, հարավկորեական PENTAGON տղաների խմբի դեբյուտային մինի ալբոմ։ Այն թողարկվել է 2016 թվականի հոկտեմբերի 10-ին Cube Entertainment-ի կողմից։ Ալբոմը բաղկացած է յոթ երգերից, այդ թվում՝ «Gorilla» գլխավոր երգը։
Ավստրիայի համընդհանուր գործադուլներ (1950)
1950 թվականի գործադուլները սովորաբար կոչվում էին պուտչ (պետական հեղաշրջում), սակայն կոմունիստների իրական նպատակները մնում են անհայտ։ Ըստ ժամանակակից ամերիկյան մամուլի՝ օգոստոսյան գործադուլները «ամենատարածվածն ու պոտենցիալ վտանգավորն էին Երկրորդ համաշխարհային պատերազմի ավարտից հետո» ։ Պատմաբանները համաձայնել են, որ «զարգացող գործադուլն ամենավտանգավորն էր պատերազմի ավարտից ի վեր» (Բադեր), «Ավստրիայում սառը պատերազմի մի քանի առճակատումներ ավելի պոտենցիալ պայթյունավտանգ էին, քան կոմունիստների կողմից ոգեշնչված գործադուլները 1950 թվականի սեպտեմբերին և հոկտեմբերին» (Ուիլյամս) ։
Pentagon (ալբոմ)
Առևտրային հաջողություն
Հարավային Կորեայում վաճառվել է ալբոմի 19,772+ օրինակ ։ Նա իր գագաթնակետին հասավ կորեական Gaon Chart-ի 5-րդ հորիզոնականում ։
Ծանոթագրություններ
Կատեգորիա:Ալբոմներ այբբենական կարգով Կատեգորիա:2016 ալբոմներ Կատեգորիա:Քեյ փոփ մինիալբոմներ
Ավստրիայի համընդհանուր գործադուլներ (1950)
1950 թվականի ճգնաժամ
Դաշնակիցների կողմից օկուպացված Ավստրիան բաժանվեց չորս օկուպացիոն գոտիների։ Խորհրդային Միությունը վերահսկում էր Ստորին Ավստրիայի, Բուրգենլանդի և Վերին Ավստրիայի արևելյան շրջանները, բայց Վիեննա քաղաքը, որը գտնվում է Ստորին Ավստրիայի կազմում, գրավված էր բոլոր չորս դաշնակիցների կողմից։ Ավստրիական ծանր արդյունաբերությունը (կամ այն, ինչ մնացել էր դրանից) կենտրոնացած էր Լինցի շրջակայքում, ամերիկյան գոտում և բրիտանացիների կողմից օկուպացված Շտիրիայում։ Նրանց արտադրանքը մեծ պահանջարկ ուներ հետպատերազմյան Եվրոպայում։ Բնականաբար, Մարշալի պլանի ադմինիստրատորները հասանելի ֆինանսական օգնությունն ուղղեցին ամերիկյան և բրիտանական ուժերի կողմից վերահսկվող ծանր արդյունաբերությանը ։ Արդյունաբերությունը արագ վերականգնվեց՝ 1948 թվականին նախապատերազմյան արտադրանքի 74,7%-ից հասնելով 150,7%-ի՝ 1951 թվականին ։ Ամերիկացի պլանավորողները միտումնավոր անտեսել են սպառողական ապրանքների արդյունաբերությունը, շինարարական առևտուրը և փոքր բիզնեսը։ Այս ոլորտների աշխատողները՝ Ավստրիայի արդյունաբերական աշխատուժի գրեթե կեսը, տուժում էին աճող գործազրկությունից ։
Գյուղատնտեսությունը մնաց կործանված վիճակում, և Ավստրիան ապավինում էր Արևմուտքից սննդամթերքի ներմուծմանը։ 1948–1949 թվականներին Ավստրիային հատկացված Մարշալի պլանի միջոցների զգալի մասն օգտագործվել է սննդամթերքի ներմուծումը սուբսիդավորելու համար։ Ամերիկյան փողը, փաստորեն, բարձրացրեց ավստրիացի աշխատողների իրական աշխատավարձը. հացահատիկի գինը Ավստրիայում կազմում էր համաշխարհային գնի մոտ մեկ երրորդը ։ Ֆերմերներին ճնշել էին արհեստական ցածր գները. Ամերիկացիները նույնպես ուրախ չէին դրանից և ծրագրում էին մինչև 1950 թվականի վերջ դադարեցնել պարենային սուբսիդիաները։ Ավստրիայի կոալիցիոն կառավարությունը Լեոպոլդ Ֆիգլի նախագահությամբ կանգնած էր մոտալուտ սոցիալական և տնտեսական ճգնաժամի առաջ։ Նրանք ստիպված էին դա կառավարել միայնակ, առանց դաշնակիցների աջակցության և առանց ֆինանսական պահուստների։ Ավստրիայի ֆինանսները քայքայվեցին հետպատերազմյան գնաճի պատճառով։ 1947–1949 թվականներին կառավարությունը և կազմակերպված աշխատուժը պահպանում էին իրական աշխատավարձերը՝ աշխատավարձի գների տարեկան ճշգրտման միջոցով։ Գին-աշխատավարձ առաջին երկու համաձայնագրերը թուլացրեցին սոցիալական լարվածությունը, սակայն երրորդ գին-աշխատավարձի համաձայնագրի ժամանակ (1949 թվական) այս մեխանիզմի ձախողումները ակնհայտ էին ։ Ավստրիայի կոմունիստական կուսակցությունը 1949 թվականին ենթադրյալ «աշխատողների վրա հարձակումը» դարձրեց իրենց քարոզարշավի հիմնական բաղադրիչը և աշխատավարձ-գին համաձայնագրերի գոյության մեղքը բարդեց ամերիկյան ազդեցության վրա ։
Գին-աշխատավարձ չորրորդ համաձայնագիրը, որը գաղտնի բանակցվել էր 1950 թվականի օգոստոսին, ավարտվեց փակուղում։ Արհմիությունները ակնկալում էին, որ կառավարությունը կվերցնի ամերիկացիների կողմից նախկինում վճարված սննդի հաշիվը։ Կառավարությունը չէր կարող իրեն թույլ տալ դա, և արհմիություններին համոզում էր ընդունել իրական աշխատավարձերի կտրուկ անկումը։ Ֆերմերները պահանջում էին բարձրացնել պարենային ապրանքների գների շեմերը ։ Կորեական պատերազմը բարձրացրեց ածխի, պարարտանյութերի և ներմուծվող այլ կարևոր ապրանքների համաշխարհային գները ։ Հասարակությունն ընդհանրապես անհաղորդ մնաց ճգնաժամի խորության մասին մինչև սեպտեմբերի առաջին շաբաթը, երբ ֆերմերները հրաժարվեցին իրենց արտադրանքը քաղաքներ հասցնել հին գներով։ Կոալիցիոն կառավարությունը ընկղմվեց երկարատև հանրային քննարկումների մեջ տարբեր շահագրգիռ խմբերի միջև և չկարողացավ հասնել կոնսենսուսի ։ Հասարակության անհանգստության աճին զուգընթաց, ավստրիացի կոմունիստները, ովքեր վերջերս պարտվել էին համայնքային ընտրություններում նույնիսկ խորհրդային գոտում, օգտվեցին հնարավորությունից և պահանջեցին 15% «ուղիղ աշխատավարձի բարձրացում՝ գների սառեցմամբ» ։ 1950 թվականի սեպտեմբերի 24-ին կոմունիստական մամուլը հայտարարեց առաջիկա համընդհանուր գործադուլի մասին ։ Կոնֆլիկտի դեպքում նրանք հույսը դնում էին «Werkschutz»-ի աջակցության վրա, որը ռազմական գործարանի պահակախումբն էր, որն աշխատում էր Ավստրիայում խորհրդային սեփականության վարչակազմի (ԱԽՍՎ) կողմից ։
Առաջին գործադուլ
Երեքշաբթի, 26 սեպտեմբերի, 1950 թ., գործադուլը սկսվեց լրջորեն։ Այն կարող էր դառնալ երկրորդ հանրապետության ամենամեծ մարտահրավերը, եթե աջակցվեր Խորհրդային Միության կողմից։ Առավոտյան Վիեննայի խորհրդային օկուպացիոն գոտում կոմունիստական գործակալները գնում էին գործարանից գործարան՝ դժգոհ աշխատողների մեջ համախոհներ հավաքագրելով։ Ժամը 10:00-ին նրանք մոբիլիզացրին շուրջ տասնհինգ հազար ցուցարարների և երթով շարժվեցին դեպի հարավ՝ Վիեննայի կենտրոն։ Ֆրանսիայի գերագույն հանձնակատարի տվյալներով՝ նրանց 99%-ն աշխատել է խորհրդային գոտում ։ Խորհրդային գոտու ոստիկանությունը չմիջամտեց, ամերիկյան գերագույն հանձնաժողովը մի կողմ մնաց, Ավստրիայի ներքին գործերի նախարարը միտումնավոր զինաթափեց իր ուժերը՝ վախենալով խորհրդային սադրանքներից։ Յոթ հազարանոց ամբոխը ներխուժեց ոստիկանական բարիկադների միջով և հավաքվեց դաշնային կանցլերի նստավայրի առջև Կառավարության նիստի ժամանակ։ Ֆիգլը հրաժարվել է խոսել ցուցարարների հետ, և ժամը 13:00-ին նրանք լքել են հրապարակը։ Կրակոցներ չեն հնչել, սակայն 23 անզեն ոստիկաններ վիրավորվել են բանվորների հետ բախումների ժամանակ ։
Ամերիկացիների կողմից օկուպացված Լինցում և Շտայրում ծանր արդյունաբերության աշխատողները կեսօրին գործադուլ էին հայտարարել։ Լինցի գործադուլին աջակցել էին ինչպես կոմունիստական, այնպես էլ պրո-սոցիալիստական աշխատողները։ Բրիտանական գոտում աշխատողները հետևեցին օրինակին։ Խորհրդային Միության կողմից օկուպացված Ստորին Ավստրիայում գործադուլ անող խմբերը փորձեցին վերահսկողություն վերցնել երկաթուղային կայարանների ու փոստային բաժանմունքների վրա և իրականում տիրել վերջիններից որոշների վրա։ Խորհրդային ուժերը պահպանել են բարեկամական չեզոքություն, չնայած եղել է մեկ միջադեպ, երբ խորհրդային տանկը մասնակցել է երկաթուղու արգելափակմանը։ Դաշնակիցների խորհուրդը, որը նախագահում էր մի ամերիկացի, չեզոք մնաց։ Օրվա վերջում 120 հազար աշխատողներ գործադուլ էին անում. ավստրիացի կոմունիստները որոշակի դիրքեր ձեռք բերեցին, բայց, ամենակարևորը, նրանք մանիպուլյացիայի ենթարկեցին սոցիալիստների զանգվածներին՝ դարձնելով կոմունիստամետ դաշինք։ Սոցիալիստ առաջնորդներին բռնեցին անպատրաստ. սեպտեմբերի 27-ին նրանք մոբիլիզացրին իրենց ցանցը, երբ կոմունիստներն արդեն հապճեպ անցան իրենց ծրագրի երկրորդ փուլին ։
Չորեքշաբթի՝ սեպտեմբերի 27-ի առավոտյան, հազարավոր կոմունիստ գործադուլավորներ իրենց կապի ենթակառուցվածքով վերահսկողություն են հաստատել Լինցում և Գրացում գտնվող Ավստրիայի առևտրային միության (ԱՌՄ) տարածաշրջանային շտաբների վրա։ Նորից ոստիկանությունը մի կողմ մնաց, բայց Վիեննայի սոցիալիստները գործադրեցին իրենց բոլոր ռեսուրսները՝ թուլացնելու կոմունիստական ազդեցությունը։ Օրվա վերջում ոստիկանությունը և ռազմականացված ստորաբաժանումները ստիպեցին կոմունիստներին դուրս գալ բրիտանական և ամերիկյան գոտիներում գտնվող ԱՌՄ շենքերից։ Սեպտեմբերի 28-ին կոմունիստները հազիվ յոթանասուն կամավոր հավաքեցին Վիեննայում գտնվող ԱՌՄ-ի ազգային գրասենյակը գրոհելու համար, սակայն ոստիկանները ուժ դուրս բերեց նրանց։ Արդյունաբերության աշխատողների մեծամասնությունն արդեն ապավինում էր արհմիությունների հրահանգներին, այլ ոչ թե կոմունիստներին կամ նրանց խորհրդային առաջնորդներին։ Սեպտեմբերի 27-ի երեկոյան ժամը 7-ին նույնիսկ կոմունիստները համաձայնեցին, որ գործադուլը ձախողվեց, և նրանց ռադիոհաղորդումը հանձնարարեց ավստրիացի աշխատողներին վերադառնալ աշխատանքի ։
Սեպտեմբերի 30-ին Խանութների կառավարիչների պրոկոմունիստական կոնֆերանսը, որին մասնակցում էին 2417 աշխատողների ներկայացուցիչներ, վերջնագիր ներկայացրեց․ անհապաղ բարձրացնել աշխատավարձերը, հակառակ դեպքում հոկտեմբերի 4-ին կկանգնեն հերթական համընդհանուր գործադուլի առջև ։ Ամերիկացի և բրիտանացի հրամանատարները գնահատեցին իրավիճակը և ևս մեկ անգամ ասացին Ավստրիայի կառավարությանը, որ իրենց զորքերը քայլեր չեն ձեռնարկի. նրանց զինված միջամտությունը, եթե դա տեղի ունենա, «կնշանակի կրակել... խորը ազդեցություն Ավստրիայի ներսում և դրսում» ։ Ավստրիայի ներքին գործերի նախարարը համաձայնեց, որ «միջամտությունը... Ավստրիայի կառավարության վերջը կլիներ» ։
Երկրորդ գործադուլ
Երկրորդ գործադուլին նախորդող շաբաթվա ընթացքում կառավարությունը և արհմիությունները ակտիվ քարոզչություն էին իրականացրել դրա դեմ։ Կասկած չկար, որ առանց խորհրդային օգնության ավստրիացի կոմունիստները կրկին կձախողվեին, բայց խորհրդային ներգրավվածության աստիճանն անհայտ էր։ Վիեննան համակված էր խորհրդային և չեխոսլովակյան զորքերի տեղաշարժի մասին լուրերով։ Նյու Յորք Թայմսը հաղորդում է, որ վախեցած վիեննացին խանութներից հավաքել է ողջ հասանելի սնունդը ։ Բեռլինի հերթական շրջափակման կամ նույնիսկ ավելի վատի մտավախությունն ուժեղացավ գործադուլի նախօրեին, երբ խորհրդացիները ավստրիական ոստիկանությանը հրահանգեցին հեռու մնալ փողոցներից և արգելափակեցին ժանդարմների տեղաշարժը Վիեննայում։ Ավստրիայի կառավարությունն արձագանքեց բրիտանական և ամերիկյան գոտիներում գործադուլների առաջնորդների ձերբակալություններով և կոչ արեց բոլոր աշխատավորներին. «Հետ մղեք ահաբեկչության բոլոր գործողությունները... ոչնչացրեք անօրինական ճանապարհների արգելապատնեշները, վտարեք ներխուժողներին գործարաններից» ։
Փաստացի գործադուլը սահմանափակվեց Վիեննայով ու Ստորին Ավստրիայով և ներգրավեց արդյունաբերական աշխատուժի շուրջ 19%-ը ։ Կոմունիստներն ավելի են վատացրել ազդեցությունը՝ խաթարելով երկաթուղային երթեւեկությունը։ Նրանք երեք անգամ ներխուժեցին Դոնաուստադտի Ստադլաու կայարան, երեք անգամ ստիպողաբար հեռացան, իսկ հետո մինչև երեկո փակեցին երկաթուղիները։ Հոկտեմբերի 5-ին նրանք վերսկսեցին Շտադլաուի շրջափակումը առավոտյան ժամը 5-ից, վերահսկողության տակ վերցրեցին Նորդբահնհոֆի կայարանը և սպառնացին Հարավային կայարանին։ Ոստիկանության միջամտությամբ երկաթուղիները պաշտպանում էին նրանց աշխատակիցները և «Օլահ» գումարտակի կամավորները։ Նրանք զինված էին մահակներով, գործում էին փոքր թիմերով և առաջին իսկ հնարավորության դեպքում ձեռնամարտի էին բռնում կոմունիստների հետ։ Տեղեկություններ կային, որ խորհրդացիները բեռնատարներ են տրամադրել կոմունիստական բրիգադներին տեղափոխվելու համար, բայց ընդամենը այդքանով էին խորհրդացիները աջակցում գործադուլին ։
Հոկտեմբերի 5-ին Ֆլորիդսդորֆում (խորհրդային գոտի) մեկ այլ կոնֆերանս գումարվեցին կոմունիստամետ ներկայացուցիչները և ընդունեցին երկրորդ գործադուլի ձախողումը ։
Պատմագրություն
Առաջին գործադուլի ձախողումից հետո Ավստրիայի կառավարությունը սեպտեմբերյան իրադարձությունները ներկայացրեց որպես կանխամտածված և ծրագրված կոմունիստական գործողություն, որի նպատակն էր տապալել կառավարությունը։ Կոմունիստական հեղաշրջման գաղափարը կիսում են պատմաբանները, թեև կոմունիստական ներգրավածության աստիճանը վիճելի է։ Մտքի մեկ դպրոց աջակցում է պլանավորված և համաձայնեցված ջանքերի գաղափարին. մեկն ասում է, որ կոմունիստները պարզապես օգտվեցին հնարավորությունից և ապավինեցին գործադուլի և փողոցային բռնության դեռևս անհայտ արդյունքին։ Երրորդ կարծիքը կոմունիստներին մաքրում է երկարաժամկետ ծրագրերից. ըստ այս տեսակետի՝ գործադուլներն ընդամենը աշխատանքային ակցիաներ էին ։ Այս կարծիքը կիսում էր փողոցային հակակոմունիստական խմբավորումների առաջնորդ Ֆրանց Օլահը։ Նա ասաց, որ կոմունիստները երբեք ռեսուրսներ չեն ունեցել իրական հեղաշրջում կազմակերպելու համար, և փոխարենը նրանց նպատակը ազգային և համայնքային կառավարություններում իրենց ներկայացվածության ավելացումն էր ։ Բրիտանացի և ամերիկացի դիտորդները նույնպես կարծում էին, որ հեղաշրջման պլաններ չկային։
1950 թվականի գործադուլների մասին ավստրիական աղբյուրները շեշտումէի ն ներքաղաքական պայքարը և նսեմացնում խորհրդային միջամտությունը ։ Պատմության մյուս կողմում Օդրի Կուրթ Քրոնինը պնդում էր, որ իրադարձությունները խորհրդացիների կողմից ոգեշնչված պուտչ էին  ։ Այս վարկածը պաշտպանում էր ԳՀՎ վետերան Բորիս Վոլոդարսկին, թեև նա դա ապացուցող որևէ նոր ապացույց չի ներկայացրել ։
ԽՍՀՄ-ի ներգրավվածության աստիճանը և Խորհրդային Միության կողմից մշակված ցանկացած ծրագիր դեռ մեկնաբանության ենթակա են։ Համաձայն 1980-ականներին Ուգո Պորտիշի կողմից հրապարակված անանուն վկաների հետ մի շարք հարցազրույցների՝ խորհրդացիները դժգոհ էին ավստրիական կոմունիստների կողմից առաջացած խափանումներից։ Խորհրդացիները, իբր, տրամադրել էին բոլոր ռեսուրսները Կորեական պատերազմին և խորապես խուսափել են Եվրոպայում արմատական առճակատումից։ Ըստ Պորտիշի՝ Խորհրդային Միության ներկայացուցիչները Ավստրիայում պառակտված էին 1950-ականների գործադուլների պատճառով. ոմանք հնարավորություն տեսան ճնշելու արևմտյան ազդեցությունը, մյուսները չէին ցանկանում հրահրել Արևմուտքին, իսկ մյուսները դեմ էին խորհրդային գոտում ցանկացած խափանումներին։ Պորտիշը գրել է, որ Մոսկվան իրականում միջամտել է իրավիճակը լիցքաթափելու համար և հանձնարարել է Ավստրիայի խորհրդային հրամանատարությանը կանխել ավստրիացի կոմունիստների ցանկացած բացահայտ գործողություն, որը թույլ կտա նրանց փրկել իրենց հեղինակությունը պարտությունից հետո ։
Ծանոթագրություններ
Կատեգորիա:Գործադուլներ Կատեգորիա:Ավստրիայի պատմություն
Հերբերտ Ռիդ
Սըր Հերբերտ Ռիդ (Herbert Read, ), գրող, արվեստաբան, գրականության, փիլիսոփայության տեսաբան, մանկավարժ։ 1920-1950-ական թվականներին Մեծ Բրիտանիայում գեղարվեստական կյանքի հեղինակավոր և խոշորագույն կազմակերպիչներից, Լոնդոնում ժամանակակիչ արվեստի ինստիտուտի համահիմնադիրներից մեկը։ Դասախոսել է Էդինբուրգի, Լիվերպուլի, Լոնդոնի, Հարվարդի, Ուեսլեյան համալսարաններում։ Վարչապետ Ունստոն Չերչիլի առաջարկությամբ իր մեծ վաստակի համար արժանացել է ասպետական-ազնվականական տիտղոսի։ Բրիտանացի գրող Փիրս Փոլ Ռիդի հայրն է։
Կենսագրություն
Ծնվել է Հյուսիսային Յորքշիր կոմսության Գրեյնջ գավառակի Մասքոութս գյուղում, ագարակապանի ընտանիքում։ Ջորջ Վուդքոքն իր Herbert Read- The Stream and the Source (1972) գրքում գրել է, որ գրողի հայրենի գյուղում, նրանց ընտանիքի տեղափոխվելուց վեց տասնամյակ անց, տեղացիներն իրեն հայտնել են, որ Ռիդերը սնոբներ էին, նաժիշտ էին պահում, որսաշներով որսի գնում ։ Հոր մահից հետո Հերբերտն ընկել է Արևմտյան Յորքշիրի Հալիֆաքս քաղաքի որբանոց, որի դպրոցում էլ սովորել է ։ Հերբերտի մայրը գյուղը լքելուց հետո Լիդսում աշխատել է որպես լվացքատան կառավարիչ ։ Հերբերտի ուսումնառությունը Լիդսի համալսարանում Առաջին համաշխարհային պատերազմի պատճառով ընդհատվել է. նա զորակոչվել է 1915 թվականի հուվարին, 1915–1918 թթ. կռվել է Ֆրանսիայում և Բելգիայում, արժանացել մարտական շքանշանների, ստացել կապիտանի կոչում :
Պատերազմի վերջին տարում Ֆրենկ Ռութերի հետ համատեղ հիմնել է Arts & Letters ամսագիրը, որտեղ առաջին անգամ լույս են ընծայվել Թոմաս Էլիոթի գործերից մի քանիսը ։
Հերբերտ Ռիդը որպես գրող առավելապես հայտնի է իր պատերազմական բանաստեղծություններով։ Նրա հանրահայտ տեսական աշխատություններից են
Իր հայացքներով հարել է պլյուրալիզմին, անարխիզմին, արվեստի բնագավառում՝ էքզիստենցիալիզմին։
Արտաքին հղումներ
Կատեգորիա:Անգլիացի բանաստեղծներ Կատեգորիա:Անգլիացի գրողներ Կատեգորիա:Անգլիացի արվեստաբաններ Կատեգորիա:Անգլիացի արվեստագետներ Կատեգորիա:Անգլիացի փիլիսոփաներ Կատեգորիա:Գրաքննադատներ Կատեգորիա:Լիդսի համալսարանի շրջանավարտներ Կատեգորիա:Հարվարդի համալսարանի դասախոսներ
Պեյ
Պեյ (Peille), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ մարզի Ծովափնյա Ալպեր դեպարտամենտի Նիցցա շրջանի Կոնտ կանտոնում ։ Մինչև 2015 թվականի մարտը կոմունան վարչականորեն ընդգրկված էր Լ'Էսկարեն լուծարված կանտոնի կազմում (Նիցցա շրջան)։
Կոմունայի տարածքը կազմում է 43,16 կմ², 2006 թվականին բնակչությունը կազմել է 2243 մարդ աճի միտումով, 2012 թվականին՝ 2317 մարդ, բնակչության խտությունը՝ 53,7 մարդ/կմ²։
Բնակչություն
Կոմունայի բնակչությունը 2011 թվականին կազմել է 2304 մարդ, 2012 թվականին՝ 2317 մարդ.
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 1388 բնակիչներից 1073-ը եղել են տնտեսապես ակտիվ, 315-ը՝ ոչ ակտիվ (ակտիվության գործակիցը կազմել է 77,3 %, 1999 թվականին եղել է 70,1 %։ Աշխատունակ տարիքի 1073 ակտիվ բնակիչներից աշխատում էին 979-ը (531 տղամարդ և 448 կին), 94 հաշվառված էին որպես գործազուրկ (43տղամարդ և 51 կին)։ Աշխատունակ տարիքի 315 ոչ ակտիվ բնակիչներից 105-ը եղել են աշակերտներ կամ ուսանողներ, 112-ը՝ թոշակառուներ, իսկ 98-ը՝ ոչ ակտիվ են եղել այլ պատճառներով ։
2010 կոմունայում հաշվառված են եղել 811 հարկատու տնային տնտեսություններ, որտեղ ապրում էր 1909,0 մարդ։ Մեկ հարկատուին բաժին ընկնող շահույթը կազմել է 20 հազար 421 եվրո ։
Արտաքին հղումներ
Կատեգորիա:Ֆրանսիայի կոմունաներ
Ղազախստանի Հանրապետության ազգային թանգարան
Ղազախստանի Հանրապետության ազգային թանգարան (ղազ. Қазақстан Республикасының Ұлттық музейі), թանգարան Ղազախստանում։ Բացվել է 2015 թվականի հուլիսի 9-ին ։ Ղազախստանի ամենամեծ թանգարանն է։ Հողատարածքի ընդհանուր մակերեսը 9.9 հեկտար է, շինությունների մակերեսը` 74.000 քմ, ցուցադրության մակերեսը` 14.095 քմ, ֆոնդերը կազմում են 8000 քմ։
Պատմություն
Ղազախստանի Հանրապետության ազգային թանգարանը Կենտրոնական Ասիայի ամենամեծ թանգարանն է։ Թանգարանը ստեղծվել է Ղազախստանի Հանրապետության 1-ին Նախագահ Նորսուլթան Նազարբաևի հրամանով՝ «Մշակութային ժառանգություն» պետական ծրագրի շրջանակներում։ 2013 թվականի հուլիսի 2-ին ընդունվել է Ղազախստանի Հանրապետության կառավարության թիվ 675 որոշումը Ղազախստանի Հանրապետության մշակույթի նախարարության «Ղազախստանի Հանրապետության ազգային թանգարան» հանրապետական պետական ինստիտուտ ստեղծելու մասին»։ Երկրի ղեկավարի հրամանով Դ. Մինբայը նշանակվել է Ղազախստանի Հանրապետության ազգային թանգարանի տնօրեն։
Թանգարանը գտնվում է երկրի մայրաքաղաք Նուր-Սուլթանում, երկրի գլխավոր հրապարակում` Անկախության հրապարակում, «Қазақ Елі» հուշարձանի, Անկախության պալատի, Խաղաղության և հաշտության պալատի, «Хазрет Султан» մզկիթի և Ղազախստանի արվեստի ազգային համալսարանի հետ մեկ ճարտարապետական համալիրում։ «Մշակութային ժառանգություն» պետական ծրագրի շրջանակներում հնագիտական պեղումների արդյունքում հայտնաբերված թանկագին նմուշները կազմում են Ազգային թանգարանի հիմնական ֆոնդերը։ Թանգարանում են պահվում աշխարհահռչակ Ոսկե մարդը, Բերելի, Թալդիի, Թաքսա-2 բլուրներից հայտնաբերված ոսկե  գտածոները, Բոտայ բնակավայրի եզակի գտածոները, միջնադարյան Թուրքեստան, Օտիրար, Թարազ, Կոյլիկ, Բոզոկ և այլ բնակավայրերից հայտնաբերված գտածոները։
Թանգարանի շենքն ուշադրություն է գրավում իր արտասովոր արտաքին տեսքով։ Ամենամեծ եզակի թանգարանային համալիրն ունի 74,000 քառակուսի մետր տարածք և բաղկացած է յոթ մասնաշենքերից, որոնք ունեն փոփոխական հարկայնություն, հասնելով մինչև իններորդ հարկ։ Ցուցահանդեսային տարածքը զբաղեցնում են 11 սրահներ, որոնց ընդհանուր մակերեսը կազմում է ավելի քան 14,000 քառակուսի մետր։ Ղազախստանի Հանրապետության ազգային թանգարանն ունի հետևյալ սրահները` Աստանայի սրահ, Անկախ Ղազախստանի սրահ, Ոսկու սրահ, Հին և միջնադարյան պատմության սրահ, Պատմության սրահ, Ազգագրության սրահ, Ժամանակակից արվեստի սրահներ։ Թանգարանի կառուցվածքը ազգային ժառանգության ուսումնասիրության համար ներկայացնում է գիտահետազոտական ինստիտուտը։ Կան նաև մանկական թանգարանի, մանկական ստեղծագործական կենտրոնի, երկու ցուցասրահների, վերականգնման արհեստանոցների, լաբորատորիաների, մասնագիտական պահեստարանների, գիտական գրադարանի ընթերցասրահի, նիստերի դահլիճի և հուշանվերների կրպակների համար նախատեսված տարածքներ։ Թանգարանը հագեցած է նորագույն տեխնոլոգիայով։ Ցուցասրահներում օգտագործվում են ցուցահանդեսային ժամանակակից տեխնոլոգիաներ. յուրահատուկ կոր էկրան՝ հատուկ տեսաֆիլմերի պարունակությամբ, ավելի քան 800 էկրաններից բաղկացած մեդիա հատակ, Աստանայի նոր բիզնեսի և մշակույթի կենտրոնի դինամիկ դասավորություն, հոլոգրամ, LED էկրաններ, տեղեկատվական կրպակներ, մուլտիմեդիա աուդիո ուղեցույց՝ տարբեր լեզուներով տեղեկատվությամբ։ Թանգարանն իրականացնում է տարատեսակ էքսկուրսիաներ՝ հետազոտական և թեմատիկ, փիլիսոփայական, հատուկ ծրագրեր՝ ինտերակտիվ դասերի և խաղային էքսկուրսիաների տեսքով։
Ազգային թանգարանը նպատակ ունի դառնալու ժամանակակից մտավոր մշակութային հաստատություն՝ վերլուծության, համեմատության, քննարկման և կարծիքների փոխանակման վայր։ Ժամանակակից թանգարանը միշտ բաց այցելուների հետ երկխոսության համար։ Թանգարանում արվել է հնարավոր ամեն ինչ, որպեսզի  հյուրերն ակտիվ մասնակիցներ դառնան պատմության հետ զրույցի ընթացքում ։
Ծանոթագրություններ
Կատեգորիա:Աստանայի շենքեր և կառույցներ Կատեգորիա:Ղազախստանի թանգարաններ
Լիդիա Կաշինա
Լիդիա Կաշինա, օրիորդական ազգանունը՝ Կուլակովա (Лидия Ивановна Кашина, Кулакова, ), ռուս փոքր կալվածատեր, Սերգեյ Եսենինի առաջին ունկնդիրներից մեկը, Աննա Սնեգինայի նախատիպը բանաստեղծի համանուն պոեմում։
Կենսագրություն
Լիդիա Կաշինան ծնվել է 1886 թվականի հունվարի 1-ին ռուս վաճառական Իվան Կուլակովի ընտանիքում, որը կալվածք էր գնել Կոնստանտինովո գյուղում, ինչպես նաև իր միջոցներով կառուցել դպրոց, որտեղ էլ մասնավորապես սովորել է Սերգեյ Եսենինը։ 1911 թվականին Լիդիան ժառանգել է հոր ունեցվածքը ։
1919 թվականին Կաշինան աշխատել է Կարմիր բանակի կապի վարչությունում որպես գրագիր և քարտուղար, ապա «Ջերմություն և ուժ» բաժնետիրական ընկերությունում՝ որպես գրամեքենագրուհի։ 1922 թվականին դարձել է «Աշխատանք» թերթի աշխատակից, որտեղ եղել է սրբագրիչ և գրական խմբագիր։ Գերմաներենից թարգմանել է պատմական գրքեր ։
Սերգեյ Եսենինը և Լիդիա Կաշինան շարունակել են շփվել նաև ավարտելուց հետո, երբ նրա կալվածքն անցել է պետությանը։ Եսենինը հաճախ է այցելել Լիդիային նրա մոսկովյան բնակարանում։
Հաշմանդամության հետ կապված ազատվել է աշխատանքից 1937 թվականի հուլիսի 26-ին։ Մահացել է 1937 թվականի օգոստոսի 15-ին քաղցկեղից։ Դիակիզվել է Դոնի մենաստանում և թաղվել Վագանկովյան գերեզմանատանը (11-րդ բաժին) ։
Ամուսինը եղել է Նիկոլայ Կաշինը, որդին՝ Գեորգի Կաշինը։ Զարմիկը եղել է Նիկոլայ Վիկտորովը՝ լեյտենանտ, զոհվել է «Գեպարդ» սուզանավում, հավանաբար եղել է «Աննա Սնեգինա» պոեմում հիշատակված սպանված զինվորականի նախատիպը։
Ծանոթագրություններ
Կատեգորիա:Խորհրդային խմբագիրներ Կատեգորիա:Գրական հերոսների նախատիպեր
Սուբյեկտիվիզմ
Սուբյեկտիվիզմ, աշխարհայացքային դիրքորոշում, որն անտեսում է իրականության նկատմամբ օբյեկտիվ մոտեցումը, ժխտում բնության և հասարակության օբյեկտիվ օրենքները։ Սուբյեկտիվիզմը իդեալիզմի հիմնական իմացաբանական արմատներից է, որի էությունը գործունեության տարբեր բնագավառներում, նախ և առաջ ճանաչողության պրոցեսում, սուբյեկտի ակտիվ դերի բացարձականացումն է։ Սուբյեկտիվիզմը, ի վերջո, հանգեցնում է ագնոստիցիզմի և ռելյատիվիզմի։ Սուբյեկտիվիզմի ներկայացուցիչներ են Բերկլինը, Հյումը, Ֆիխտեն։ Սուբյեկտիվիզմի տարրեր կան Կանտի փիլիսոփայական ուսմունքում։ Սուբյեկտիվիզմի նեոկանտականության, էմպիրիոկրիտիցիզմի, կյանքի փիլիսոփայության, պրագմատիզմի, նեոպոզիտիվիզմի, էկզիստենցիալիզմի հիմնական սկզբունքներից է։ Ժխտելով սուբյեկտիվիզմի, մարքսիստական փիլիսոփայությունը ելնում է այն բանից, որ պրակտիկայում և իմացության մեջ սուբյեկտի ակտիվ դերը ենթադրում ՛է սուբյեկտի և օբյեկտի դիալեկտիկական կապի և գիտակցությունից անկախ օբյեկտիվ իրականության օրենքների գոյությունը։ Լայն իմաստով սուբյեկտիվիզմ (սուբյեկտիվություն) է կոչվում օբյեկտիվ իրավիճակը հաշվի չառնող, կանխակալ, կամայական, ոչ գիտական մոտեցումը։
Կատեգորիա:Աշխարհայացքներ Կատեգորիա:Իմացաբանական տեսություններ
Դոնդյուշանի
Դոնդյուշանի (Dondușeni, Дондушень), քաղաք Մոլդովայում, հանդիսանում է Դոնդյուշանի շրջանի կենտրոնը։
Տեղանուններ
Կա տեսակետ, որ քաղաքի անվանումը վերցված է Դոնդոշ կամ Դոնդեշ ազգանուններից։ Սակայն տեղի բնակչության մեջ կա լեգենդ, որ նախկինում այստեղ բնակության է եկել Դոնդա անունով կին, որի անունով էլ կոչվել է քաղաքը։
Համաձայն ամենատարածված վարկածի բնակավայրի «Դոնդյուշանի» անվանումը ենթադրաբար գալիս է այստեղի չինացի բնակիչներից մեկի անունից, որին անվանում էին պարոն Շեն («Դոմուլ Շեն» մոլդովերենից թարգմանաբար նշանակում է՝ «պարոն Շեն»)։
Պատմություն
Քաղաքի մասին առաջին հիշատակությունները արվել են XVI դարում ։
1812—1917 թվականներին Դոնդյուշանին մտել է Բեսարաբյան գավառի կազմի մեջ։
1882 թվականին Դոնդյուշանիում կառուցվել է կայարան, 1883 թվականին երկաթգիծ։
1902—1905 թվականներին կառուցվել են պոմպակայան և ջրաշտարակ։ 1905 թվականին ներկայիս Անկախության փողոցում սկսվում է առաջին բնակելի տների կառուցումը։ 1910 թվականին կազմակերպվեց առաջին տոնավաճառը։ 1915-ին բացվեցին առաջին արհեստագործական և առևտրային հաստատությունները։ Քաղաքում հիմնվում է խեցեգործական արտադրություն ինչը կապված է մոտակա գյուղերում խեցեգործության զարգացման հետ։
1918 թվականի հունվարի 26-ին Դոնդյուշանի եկած ռումինացի զինվորականները առգրավեցին 160 տոննա ալյուր ։ 1918 թվականի մարտի 27-ին բնակավայրը մտավ Ռումինիայի կազմի մեջ։
1920—1930 թվականներին Դոնդյուշանիում գործում էին տարբեր տեսակի առանձին սիոնիստական կուսակցություններ և կազմակերպություններ ։
1940 թվականին Բանվորա-գյուղացիական Կարմիր բանակի կողմից Մոլդովաան օկուպացվեց և քաղաքը մտավ նոր կազմավորվող ՄԽՍՀ-ի կազմի մեջ։ 1941 թվականին ռումինական օկուպանտների ղեկավարության կողմից հրամայվեց Տիրասպոլ աքսորել տեղի հրեաներին ։
1950-ական թվականներին սկսվեց բնակավայրի արագ զարգացումըа : 1958 թվականին բնակավայրը դարձավ քաղատիպ ավան։ 1963 թվականին Դոնդյուշանին դառնում է վարչական կենտրոն ։
ՄԽՍՀ-ի ժամանակաշրջանում Դոնդյուշանիում կար շաքարի ու հացի գործարաններ և մսի արտադրամաս։
(990) Յերկես
(990) Յերկես (Yerkes), աստերոիդ աստերոիդների հիմնական գոտում։ Հայտնաբերվել է 1922 թվականի նոյեմբերի 23-ին Ջորջ վան Բիսբրուկի կողմից Ուիլիամս Բեյում ։
Դոնդյուշանի
Ծանոթագրություններ
Կատեգորիա:Բնակավայրեր այբբենական կարգով Կատեգորիա:Մոլդովայի քաղաքներ
(990) Յերկես
Միջին հեռավորությունը Արեգակից կազմում է 2,670175 ա. մ., առավելագույնը մոտենում է 2,0961 ա. մ. հեռավորության վրա և հեռանում 3,2443 ա. մ. ։ Արեգակի շուրջ մեկ ամբողջական պտույտ է կատարում 1593,71 երկրային օրվա ընթացքում, իր ուղեծրով շարժվելով միջինում 0,225889 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,78° անկյուն։
Արտաքին հղումներ
Կատեգորիա:1922 թվականին հայտնաբերված աստղագիտական մարմիններ Կատեգորիա:Ջորջ վան Բիսբրուկի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Խորակերտի վանք
Խորակերտի վանք (Խոջիկ վանք ), 13-րդ դարի ճարտարապետական հուշարձանախումբ Լոռու մարզի Ջիլիզա գյուղում՝ տեղակայված Լալվար լեռան արևմտյան փեշերին։ Վանական համալիրը ներկայում գտնվում է Վրաստանի սահմանապահների վերահսկողության գոտում ։
Պատմություն
Խորակերտի վանքի շրջակայքի հնագույն շինությունների հետքերը թույլ են տալիս ենթադրել, որ այդտեղ է եղել Խորակերտ կամ Խոռակերտ քաղաքը, որի հիմնադրումը Վարդան պատմիչը վերագրում է Հայկի որդի Խոռին ։ Քաղաքը 9-րդ դարի Սմբատ Բ թագավորի հրամանով ժառանգել է Աշոտ Գ Ողորմածի որդի Գուրգենը։ Երբեմնի պարսպապատ համալիրից պահպանվել են միջնադարյան եկեղեցին, կիսավեր գավիթը, մատուռների, սեղանատան ավերակները, քանդակազարդ գերեզմանաքարերը ։
Ըստ եկեղեցու արևմտյան ճակատի արձանագրության, վանքը և գավիթը կառուցվել են 1251 թվականին։ Ըստ Ա. Յակոբսոնի ճարտարապետական ոճական վերլուծության՝ եկեղեցին հիմնականում XI դարի կառույց է, որի վերին մասը լրացվել է 1251 թվականին։
Կառուցվածք
Արտաքուստ 9,6 մ X 14,6 մ չափերի, ուղղանկյուն, արևելքից երկու «հայկական խորշերով» եկեղեցին ներքուստ խաչաձև է՝ երկարած արևմուտք-արևելք առանցքով և չորս անկյուններում ավանդատներով, արևմտյան և հարավային մուտքերով։ Առանձնահատուկ է եկեղեցու գմբեթը (հայկական ճարտարապետության նմանատիպ միակ օրինակը), որի ութանիստ թմբուկը կեսից ցած կազմված է 30 վեցնիստանի սյուներից (բարձրությունը՝ 2 մ), որոնք շատ խիտ տեղադրված, ստեղծում են նեղլիկ բացվածքների տպավորություն։ Նրանց խարիսխներն ու խոյակները կիպ են իրար։ Գմբեթը հիմնվում է 6 փոխհատվող կամարներից կազմված կառուցվածքային հիմնակմախքին և կենտրոնում ավարտվում շթաքարով ձևավորված ավելի փոքր գմբեթով ։
Եկեղեցու ճակատները պարզ են, գրեթե զուրկ հարդարանքից։ Ներսում տեղ-տեղ պահպանվել են սվաղի մնացորդներ։ Գավիթը (13,1 մ X 13,1 մ չափերի) պատկանում է 2 զույգ խաչաձևվող կամարներով ծածկվող տիպին։ Կամարների փոխհատումից առաջացած կենտրոնական քառակուսին ծածկված է եղել ութնիստ բրգաձև ծածկով։ Անցումը քառակուսուց ութանկյունին իրականացված է եռանկյունաձև չորս «կախված» նիստերի միջոցով։ Խաչաձևվող կամարները կազմում են ոչ միայն կառուցվածքային, այլև ողջ ճարտարապետական հորինվածքի հիմքը ։
Արտաքին հղումներ
Կատեգորիա:Հայկական առաքելական չգործող վանքեր և եկեղեցիներ (Հայաստան)‎ Կատեգորիա:Հայկական առաքելական կիսավեր վանքեր և եկեղեցիներ (Վրաստան) Կատեգորիա:13-րդ դարի հայկական վանքեր և եկեղեցիներ
Մարիանի գինի
«Մարիանի գինի» (Vin Mariani), 19-րդ դարում Եվրոպայի և Ամերիկայի երկրներում մեծ տարածում ունեցող գինի՝ կոկաինի պարունակությամբ ։
Ստեղծման պատմություն
«Մարիանի գինի»-ն (արտոնագիրը տրվել է 1863 թվականին) ստեղծել է ֆրանսիացի քիմիկոս, կորսիկական ծագում ունեցող Անջելո Մարիանին Բորդոյի գինիների հիման վրա՝ կոկաինի տերևների ավելացմամբ ։ 1870 թվականից սկսեց լայնորեն վաճառվել Ֆրանսիայում և Եվրոպայի ու երկու Ամերիկաների մյուս երկրներում։ Մեկ ունցիա խմիչքի դիմաց ստացվում էր 6 մգ կոկաին, իսկ արտահանման դեպքում՝ նույնիսկ 7,2 մգ (համապատասխանաբար՝ 20 և 25 մգ՝ 100 գրամին)։ Մարիանիի խորհրդատվական թերթիկին համապատասխան՝ պետք էր ամեն օր խմել 3 գավաթ, որոնցում պարունակվում էր մոտ հարյուր գրամ կոկաին ։
Խմիչքն արագ հայտնի դարձավ։ «Մարիանի գինու» մասին հայտնած կարծիքները միայն գերազանց համային որակներ կատարելության աստիճանի հասնելու մասին են։ Այդպիսի կարծիքների հեղինակներից են Ալեքսանդր Դյուման և Անատոլ Ֆրանսը, Կոնան Դոյլը և Ռոբերտ Լուիս Սթիվենսոնը, Հենրիկ Իբսենը և Ժյուլ Վեռնը Ֆրանսիայի գլխավոր րաբունին և Մեծ Բրիտանիայի Վիկտորիա թագուհին, ինչպես նաև Հռոմի երկու պապերը՝ Պիհ X-ը և Լեո XIII-ը ։
Առաջին համաշխարհային պատերազմի տարիներին ամենուրեք արգելվում է «Մարիանի գինու» վաճառքը ։